**Ջեյն Ատկինսոն** (անգլ.՝ Jayne Atkinson, փետրվարի 18, 1959(1959-02-18), Բորնմութ, Bournemouth, Christchurch and Poole, Դորսետ, Անգլիա, Միացյալ Թագավորություն), անգլո-ամերիկացի դերասանուհի։ Առավել հայտնի է «24 ժամ» հեռուստասերիալում խաղացած Կարեն Հեյես դերով, ինչպես նաև «Անձրև վաճառողը» և «Կախարդական ապրիլ» պիեսներում խաղացած դերերով, ինչի համար առաջադրվել է «Թոնի» մրցանակին։ «Մտածել ինչպես հանցագործ» հեռուստասերիալում խաղացել Է Շտրաուսի, իսկ «Քարտե տնակ» հեռուստասերիալում՝ Քեթրին Դյուրանի դերը։

Վաղ կյանք և կրթություն
----------------------

Ջեյն Ատկինսոնը ծնվել է Անգլիայի Դորսետ կոմսության Բորնմուտ քաղաքում, սակայն 1868 թվականին, երբ Ջեյնը ինը տարեկան էր, նրա ընտանիքը տեղափոխվել է ԱՄՆ։ Մեծացել է Ֆլորիդա նահանգի Հոլիվուդ քաղաքում, ավարտել է «Փայն Քրեստ» դպրոցը, որտեղ 1977 թվականին ընտրվել է ավարտական երեկույթի թագուհի։ Սովորել է Հյուսիսարևմտյան համալսարանում (հաղորդակցության գծով բակալավրի աստիճան, 1981 թվական), որտեղ եղել է Alpha Chi Omega և Լորա Իննես «քույր» կանանց ընկերությունների անդամ։ Սովորել է նաև Եյլի դրամայի դպրոցում։

Կարիերա
-------

### Թատրոն

Տարածաշրջանային թատրոններում աշխատելուց հետո Ատկինսոնը 1987 թվականին հայտնվել է Մանհեթենի թատերական ակումբի «Արյունոտ պոեզիաներ» օֆֆ-բրոդվեյան բեմադրությունում։ Նույն թվականին առաջնաելույթ է ունեցել Բրոդվեյում Արթուր Միլլերի «Իմ բոլոր որդիները» վերածնված պիեսի հիման վրա բեմադրված ներկայացման մեջ, որի արդյունքում բազմաթիվ գլխավոր դերեր է ստացել թատերական բեմադրություններում՝ ներառյալ «Հենրի VIII», «Ճշմարտություն» և «Հաջողության արվեստը»։ «Սկրայքեր» ներկայացումում լավագույն կանացի դերի համար ստացել է «Դրամա Դեսկ» մրցանակը։ Ատկինսոնի աշխատանքը Թատերական ընկերության «Անձրև վաճառողը» պիեսի ներկայացումում 1999 թվականին նրան բերել է «Թոնի» մրցանակի անվանակարգ, իսկ «Կախարդական ապրիլ» ներկայացման մեջ նրա ելույթը 2003 թվականին բերել է երկրորդ «Թոնի» մրցանակի և «Դրամա Դրեսկ» մրցանակի անվանակարգ։ 2009 թվականին Նոել Կաուարդայի պիեսի հիման վրա բեմադրված «Անհանգիստ ոգին» բրոդվեյան վերածնված ներկայացման մեջ, որտեղ ներգրավված են եղել նաև Ռուպերտ Էվերետը, Քրիստին Էբերսոուլը և Անջելա Լենսբերին, կատարել է Ռութ Քոնդոմայնի դերը։

### Ֆիլմ

Ատկինսոնը նկարահանվել է «Ազատեցե՛ք Վիլիին», «Ազատեցե՛ք Վիլիին։ Նոր արկածներ», «Բաց չեկ», «Անտառը» և «Սիրիանա» ֆիլմերում։

### Հեռուստատեսություն

Ատկինսոնի անունը հայտնվել է «Տարին կյանքում», «Ծնողներ», «Գաղտնի նյութեր» («Սարսափելի համաչափություն», 1995 թվական), «Օրենք և կարգ», «Փորձաշրջան», «Մտածել ինչպես հանցագործ», «24 ժամ», «Բամբասկոտը» և «Քարտե տնակ» (Քևին Սփեյսիի և նրա ամուսին Մայքլ Գիլի հետ) հեռուստասերիալների տիտրերում։ «Մեր քաղաքը» հեռուստաֆիլմում աշխատանքի համար դերասանուհին երկրորդ պլանի դերի համար ստացել է «Ուղեկից» մրցանակի անվանակարգ։

Անձնական կյանք
--------------

1998 թվականից Ջեյն Ատկինսոնը ամուսնացած է դերասան Մայքլ Գիլի հետ, որից ունի մեկ որդի։ Նրանք ծանոթացել են 1989 թվականին Կոնեկտիկուտ նահանգի Նյու Հեյվեն քաղաքի «Long Wharf» թատրոնում «Ժառանգորդուհին» պիեսի բեմականացման աշխատանքների ժամանակ։ Ատկինսոնն ամուսնու հետ նկարահանվել է «Քարտե տնակ» հեռուստասերիալում, չնայած ոչ զույգի դերում. Գիլը խաղում էր ԱՄՆ-ի 45-րդ նախագահ Գարեթ Ուոքերի դերը, իսկ Ատկինսոնը՝ ԱՄՆ-ի պետական քարտուղար Քեթրին Դյուրանի դերը։

Ֆիլմագրություն
--------------

| Տարի |  | Անվանում | Բնօրինակ անվանում | Դեր |
| --- | --- | --- | --- | --- |
| 1986-1988 | ս | Տարին կյանքում | *A Year in the Life* | Լինդլի Գարդներ Այզենբերգ |
| 1990-1991 | ս | Ծնողներ | *Parenthood* | Կարեն Բաքման |
| 1993 | ֆ | Ազատեցե՛ք Վիլիին | *Free Willy* | Էնի Գրինվուդ |
| 1994 | ֆ | Բաց չեկ | *Blank Check* | Սանդա Ուոթերս |
| 1995 | ս | Գաղտնի նյութեր | *The X-Files* | Ուիլա Ամբրոուզ |
| 1995 | ֆ | Ազատեցե՛ք Վիլիին։ Նոր արկածներ | *Free Willy 2: The Adventure Home* | Էնի Գրինվուդ |
| 1997 | ս | Փորձաշրջան | *The Practice* | Ռութ Գիբսոն |
| 2000-2001 | ս | Մաքս Բիկֆորդի կրթությունը | *The Education of Max Bickford* | Լիլա Օրթից |
| 2002 | ս | Օրենք և կարգ | *Law & Order* | բժիշկ Քլեր Սնայդեր |
| 2003 | ֆ | Մեր քաղաքը | *Our Town* | տիկին Գիբս |
| 2004 | ֆ | Գյուղը | *The Village* | Թաբիթա |
| 2005 | ֆ | Սիրիանա | *Syriana* | մասնաճյուղի ղեկավար |
| 2006-2007 | ս | 24 ժամ | *24* | Կարեն Հեյս |
| 2007-2014 | ս | Մտածել ինչպես հանցագործ | *Criminal Minds* | Էրին Շտրաուս |
| 2008 | ս | Օրենք և կարգ։ Հատուկ ստորաբաժանում | *Law & Order: Special Victims Unit* | Մարիոն Սփրինգեր |
| 2008 | ս | Օրենք և կարգ | *Law & Order* | Սենատոր Մելանի Քարվեր |
| 2008 | ֆ | Վերահաշվարկ | *Recount* | Թերեզա Լեփոր |
| 2010 | ս | Բամբասկոտը | *Gossip Girl* | Դին Րեյթեր |
| 2011 | ս | Սպիտակ օձիք | *White Collar* | Հելեն Անդերսոն |
| 2012 | ս | Կապույտ արյուն | *Blue Bloods* | Շերոն Հարիս |
| 2013 | ս | Հետևորդները | *The Following* | Ջեյկոբի մայրը |
| 2013-2017 | ս | Քարտե տնակ | *House of Cards* | ԱՄՆ պետքարտուղար Քեթրին Դյուրան |
| 2016 | ս | Լավ կինը | *The Good Wife* | Նորա Վելենտայն |

Ծանոթագրություններ
------------------

1. 1 2  Internet Movie Database — 1990.
2. 1 2  Internet Broadway Database — 2000.
3. 1 2  Discogs — 2000.
4. 1 2 3  "Jayne Atkinson". *tv.com*. Արխիվացված է the original 2011 թ․ փետրվարի 24-ին. Retrieved 2010 թ․ օգոստոսի 14.
5. ↑  "Noel Coward's 'BLITHE SPIRIT' Goes On Sale 12/20/08". *broadwayworld.com*. Retrieved 2010 թ․ օգոստոսի 14.
6. ↑  "'I became obsessed with Beethoven's obsession'". *The San Diego Union-Tribune*. Retrieved 2010 թ․ օգոստոսի 14.
7. ↑  "A getaway that takes us nowhere near their souls - The Record (Bergen County, NJ)". Արխիվացված է the original 2012 թ․ նոյեմբերի 4-ին. Retrieved 2010 թ․ օգոստոսի 14 – via HighBeam Research.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Internet Broadway Database · Internet Movie Database · ԿինոՊոիսկ |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 13041140 · BNF: 14151199b · ISNI: 0000000066584097 · LCCN: no98099026 · NLA: 35623553 · NTA: 326905804 · NUKAT: n2017049017 · SUDOC: 196153417 · VIAF: 58702632 · WorldCat VIAF: 58702632 |

 |

 |